Yhteisöjen tuomioistuimen tuomio (kahdeksas jaosto) 22.12.2008 – komissio vastaan Italia

(asia C‑283/07)

Jäsenyysvelvoitteiden noudattamatta jättäminen – Direktiivi 75/442/ETY – 1 artikla – Jätteen käsite – Terästeollisuustoiminnoissa käytettäviksi tarkoitetut jäännökset – Korkealaatuisesta jätteestä peräisin oleva polttoaine – Direktiivin virheellinen täytäntöönpano

1. Jäsenyysvelvoitteiden noudattamatta jättämistä koskeva kanne – Oikeudenkäynnin kohde – Oikeudenkäynnin kohteen määrittäminen oikeudenkäyntiä edeltävässä menettelyssä – Väitteiden esittämisen sallittavuus perustellun lausunnon antamisen jälkeen kansallisen lainsäädännön muuttamisen vuoksi – Sallittavuus (EY 226 artikla) (ks. 21–24 kohta)

2. Jäsenyysvelvoitteiden noudattamatta jättämistä koskeva kanne – Komission kanneoikeus – Käyttämiselle ei säädetty määräaikaa – Poikkeus – Liian kauan kestävästä oikeudenkäyntiä edeltävästä menettelystä aiheutuva haitta puolustautumisoikeuksille – Todistustaakka (EY 226 artikla) (ks. 26 ja 27 kohta)

3. Jäsenvaltiot – Velvollisuudet – Komissiolle annettu valvontatehtävä – Jäsenvaltioiden velvollisuudet – Myötävaikuttaminen jäsenyysvelvoitteiden noudattamatta jättämistä koskeviin tutkimuksiin (EY 10 ja EY 226 artikla) (ks. 28 ja 29 kohta)

4. Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Direktiivin täytäntöönpano ilman lainsäädäntötoimea – Edellytykset (EY 249 artiklan kolmas kohta) (ks. 32 ja 33 kohta)

5. Ympäristö – Jätteet – Direktiivi 75/442 – Jätteen käsite – Hävitettävä aines – Arviointiperusteet (EY 174 artiklan 2 kohta; neuvoston direktiivin 75/442, sellaisena kuin se on muutettuna direktiivillä 91/156, 1 artiklan a kohta ja liite I) (ks. 40–48 kohta)

6. Ympäristö – Jätteet – Direktiivi 75/442 – Soveltamisala – Jäsenvaltioiden oikeus määritellä jätteiden eri luokat – Rajat (EY 174 artikla; neuvoston direktiivin 75/442, sellaisena kuin se on muutettuna direktiivillä 91/156, 1 artiklan a kohta ja 2 artiklan 1 kohta) (ks. 49–53 ja 59–67 kohta)

Aihe

Jäsenyysvelvoitteiden noudattamatta jättäminen – Jätteistä 15.7.1975 annetun neuvoston direktiivin 75/442/ETY (EYVL L 194, s. 47), sellaisena kuin se on muutettuna 18.3.1991 annetulla neuvoston direktiivillä 91/156/ETY (EYVL L 78, s. 32), 1 artiklan a alakohdan rikkominen – Jätteistä peräisin olevat polttoaineet ja teräs- ja metalliteollisuudessa käytettäviksi tarkoitettu rautaromu – Jättäminen kansallisen täytäntöönpanolain soveltamisalan ulkopuolelle

Ratkaisu

1) Italian tasavalta ei ole noudattanut jätteistä 15.7.1975 annetun direktiivin 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, 1 artiklan a alakohdan mukaisia velvoitteitaan, koska se on antanut ja pitänyt voimassa seuraavat säännökset:

– 15.12.2004 annetun lain nro 308 1 §:n 25–27 momentin ja 29 momentin a kohdan; tällä lailla annetaan hallitukselle valtuudet uudistaa, yhteensovittaa ja täydentää ympäristölainsäädäntöä ja siinä säädetään välittömistä täytäntöönpanotoimista, ja

– 15.12.2004 annetun lain nro 308 1 §:n 29 momentin b kohdan ja ympäristöalan säännöistä 3.4.2006 annetun asetuksen nro 152 183 §:n 1 momentin s kohdan ja 229 §:n 2 kohdan,

joilla teräs- ja metalliteollisuudessa käytettäviksi tarkoitettu tietty rautaromu ja jätteistä peräisin olevat korkealaatuiset polttoaineet (CDR-Q) on a priori jätetty niiden Italian lakien soveltamisalan ulkopuolelle, joilla on pantu täytäntöön jätteistä 15.7.1975 annettu direktiivi 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY.